จัดเต็มมวยไทย
ต้องยอมรับกระแสมวยไทยตอนนี้มาแรงเหลือเกิน คงไม่มีอะไรชี้วัดได้นอกจากเห็นตามทีวี ช่องต่างๆที่มีถ่ายทอดสดมวยไทยกันแทบทุกช่อง,หากกล่าวถึงช่องทีวีดิจิตอลที่มีรายการกีฬาต่อสู้หมัดๆมวยๆแล้ว ชื่อของช่อง 8 เป็นช่องแรกๆที่หลาย คนนึกถึง เพราะมีความหลากหลายทั้งมวยไทย มวยสากล และมวยกรง ซึ่งทุกรายการล้วนแล้วแต่ได้รับความนิยมและเสียงตอบรับอย่างดีจากผู้ชม,โดยเฉพาะมวยกรง หรือ UFC รายการต่อสู้แบบผสมผสานที่มาแรงที่สุดในโลก ทางช่อง 8 จะถ่ายไฟต์ชิงแชมป์โลก และการต่อสู้ตัดเชือก หาผู้ชนะไปชิงแชมป์โลกให้ดูกันประจำทุกเดือน อย่างน้อยเดือนละ 1 ครั้ง และไฟต์ที่กำลังจะมาถึงอาทิตย์ที่ 29 ก.ค.นี้ เป็นศึก UFC on FOX มวยกรงตัดเชือก คัดผู้ชนะไปชิงแชมป์โลก จะถ่ายทอดจากแคนาดา ตั้งแต่เวลา 13.35 น.เป็นต้นไป,คู่เอกศึกรุ่นไลต์เวท ระหว่าง นักสู้ชาวอเมริกัน เอ็ดดี อัลวาเรซ อดีตแชมป์โลก นักสู้พันธุ์ดุ ขาลุย ราชานักสู้ใต้ดิน รองแชมป์อันดับสอง พบกับ ดัสติน พอริเยร์ นักสู้ใจเพชร รองแชมป์อันดับสี่ ถือเป็นไฟต์ล้างตาภาคสอง เพราะเคยเจอกันมาแล้ว แต่ไม่มีการตัดสิน,ส่วนอีกคู่รุ่นเฟเธอร์เวท ระหว่าง โฮเซ อัลโด อดีตแชมป์โลก หน้าบากขาโหด ชาวบราซิล รองแชมป์โลกอันดับสอง พบกับ เจเรมี สตีเฟนส์ นักสู้หมัดหนัก ชาวอเมริกัน รองแชมป์อันดับสี่ และศึกรุ่นสตรอว์เวทหญิง ระหว่าง โจแอนนา เจิร์ด-เซิจซิก อดีตแชมป์โลก นักสู้สายมวยไทยชาวโปแลนด์ รองแชมป์โลกอันดับหนึ่ง พบกับ ทีเซีย ทอร์เรส สาวทอร์นาโด รองแชมป์โลกอันดับห้า ชาวอเมริกัน ซึ่งผู้ชนะมีลุ้นชิงแชมป์โลกทุกคน,หลังจากชมมวยกรงตอนเช้าแล้วในช่วงค่ำเวลา 19.15 น. มันส์ต่อกับมวยไทยซุปเปอร์แชมป์ เป็นมวยไทย 3 ยกปะทะต่างชาติ เป็นรายการล่าสุดที่ช่อง 8 ผลิตเอง บนสังเวียนมวยไทยสตรีท ถ.พระอาทิตย์ ที่คัดนักมวยไทยระดับคุณภาพดีกรีระดับแชมเปียน และเคยผ่านเวทีมาตรฐานอย่าง ลุมพินี, ราชดำเนิน, อ้อมน้อย ขณะที่นักมวยจากต่างประเทศก็ไม่ธรรมดา มีดีกรีระดับแชมป์ประเทศ และแชมป์ทวีปมาชกกัน,สำหรับโปรแกรมวันอาทิตย์ที่ 29 ก.ค. มีการวางคู่เอกไว้ถึง 2 คู่ด้วยกัน โดยคู่เอกร่วม สู้กันพิกัด 73 กก. ระหว่าง ชาญชัย ศิษย์อิติสุคโต นักมวยจอมฝีมือ วัย 26 ปี อาวุธครบเครื่อง ประสบการณ์สูง คว้าแชมป์มวยไทยมาแล้วหลายรายการ ปะทะกับ นิคิตา เกราโมวิช มวยถนัดขวาสายลุย สภาพร่างกายสุดแกร่ง แชมป์มวยไทยขาบู๊ จากแดนหมีขาวรัสเซีย ส่วนคู่เอก เพชรบูญชู ส.สมหมาย ดวล ไบรอัน มาเทียส จากฝรั่งเศส ในพิกัด 67 กก.,ส่วนคู่ไฮไลต์ที่ชกปิดท้ายรายการเป็นมวยสวยอันตราย พิกัด 52 กก. หงษ์ขาว ม.ราชภัฏจอมบึง นักมวยหน้าตาน่ารัก แต่อาวุธมวยไทยไม่ธรรมดา เคยเป็นแชมป์หลายรายการ ดวลกับ คาลิสตา พาร์ทส์ สาวดุชาวเอสโตเนีย จากยุโรปตะวันออก ดีกรีระดับแชมป์ประเทศ,แฟนมวยได้ดูมวยรายการดีๆแบบนี้ได้ต้องยกนิ้วให้ เฮียฮ้อ สุรชัย เชษฐโชติศักดิ์ ประธานเจ้าหน้าที่บริหาร บมจ.อาร์เอส และ ช่อง 8 ที่ทุ่มทุนสร้างเพื่อความสนุกของแฟนมวยและเพิ่มดีกรีความมันส์ให้มากขึ้น โดยตั้งเป้าหมายว่า ช่อง 8 จะเป็นที่สุดของสังเวียนการต่อสู้ หากพูดถึงกีฬามวย ทุกคนต้องนึกถึงช่อง 8,ลงทุนเรื่องกีฬามวยเต็มที่แบบนี้ถือเป็นเรื่องที่ดีและเป็นการคืนกำไรให้แฟนมวยอย่างแท้จริง.,ตองเจ
หากกล่าวถึงช่องทีวีดิจิตอลที่มีรายการกีฬาต่อสู้หมัดๆมวยๆแล้ว ชื่อของช่อง 8 เป็นช่องแรกๆที่หลาย คนนึกถึง เพราะมีความหลากหลายทั้งมวยไทย มวยสากล และมวยกรง ซึ่งทุกรายการล้วนแล้วแต่ได้รับความนิยม
มวยกรง,UFC,ช่อง 8,เรียงหน้าชน,ตองเจ